吳若希(Jinny)和老公Alex婚後育有一對仔女,湊成「好」字,眨眼女兒Giselle已經7歲,昨天(23日)Jinny在社交平台貼出慶祝女兒生日照片,她和老公一如以往,左右夾擊啜囡囡面珠,Jinny寫道:「我真係唔知可以再啜到去幾多歲,今年已經啜到好似要打交咁。」
Jinny同時貼出囡囡生日照,並有感而發寫道:「諗咗好耐應該同你講咩,喺你小時候,對你可能有好多期望,希望你開心,希望你快樂,希望你善良,希望你勇敢。但係漸漸地發現,我希望你做到嘅嘢,你全部都做到,有好多我唔expect你會做到嘅嘢,你都做到!睇住你慢慢進步,做媽咪嘅真係好安慰。
我都估唔到時間過得咁快,轉眼間,你已經七歲~開始慢慢接觸緊出邊嘅世界,有自己嘅圈子同埋自己嘅諗法,媽媽會繼續做你嘅好朋友,隨時準備好耳仔,聽你分享你嘅生活同心情~媽媽愛你。」